รายงานผลการดำเนินการตามข้อสั่งการของของศูนย์ปฏิบัติการฉุกเฉินด้านการแพทย์และสาธารณสุข

(Public Health Emergency Operation Center : PHEOC )

กรณีโรคติดเชื้อไวรัสโคโรนา 2019 (COVID - 19) จังหวัดพะเยา

1.เปิดศูนย์ PHEOC จังหวัดพะเยา โรคติดเชื้อไวรัสโคโรนา 2019 (COVID-19) ตามข้อสั่งการของปลัดกระทรวงสาธารณสุข เมื่อวันที่ 22 มกราคม 2563

๒.จัดประชุมคณะทำงาน ตามผังโครงสร้าง ICS ด้านการแพทย์และสาธารณสุขระดับจังหวัดพะเยา วันที่ ๕ กุมภาพันธ์ ๒๕๖๓

๓.ทบทวนคำสั่งคณะทำงานและปรับปรุงผังโครงสร้างICS ตามที่กองสาธารณสุขฉุกเฉินกำหนดและให้เป็นปัจจุบัน ในวันที่ ๗ กุมภาพันธ์ 2563

๔..จัดประชุมWeb Conference ศูนย์ปฏิบัติการฉุกเฉินด้านการแพทย์และสาธารณสุข กรณีโรคติดเชื้อไวรัสโคโรนา 2019 (COVID - 19) ระดับจังหวัด ครั้งที่ ๑ ในวันที่ ๕ กุมภาพันธ์ ๒๕๖๓ และมีการจัดประชุมติดต่อกันจำนวน ๑๒ ครั้ง ครั้งสุดท้ายเมื่อวันที่ ๒๙ พฤษภาคม 2563

๕.บริหารจัดการการประชุมทางไกล (Video Conference)

ศูนย์ปฏิบัติการฉุกเฉินด้านการแพทย์และสาธารณสุข กรณีโรคติดเชื้อไวรัสโคโรนา 2019

(COVID - 19) เขตสุขภาพที่ ๑ จำนวน ๑๔ ครั้ง

๖.จัดทำแผนเผชิญเหตุ (Incident Action Plan :IAP) กรณีโรคติดเชื้อไวรัสโคโรนา 2019 (COVID - 19)

ตามสถานการณ์ของจังหวัดพะเยา

จังหวัดพะเยา ข้อมูล ณ วันที่ 1๗ สิงหาคม 2563 พบผู้ป่วย 3 ราย เสียชีวิต 1 ราย ไม่พบผู้ป่วยรายใหม่มาแล้ว ๑๓๒ วัน และรายงานผลการเฝ้าระวังเชิงรุก (sentinel surveillance) โดยตรวจน้ำลาย 549 ราย ไม่พบเชื้อทุกราย และการเฝ้าระวังเชิงรุก Active case finding โครงการป้องกันหรือยับยั้ง จ.พะเยา(เป้าหมาย 500 คน) โดยวิธี RT\_PCR จำนวน 473 ตัวอย่าง ไม่พบเชื้อทุกรายเช่นกัน

ดำเนินการบนพื้นฐานของกลยุทธ์ 6 ด้าน (6 C) ดังนี้

1. การคัดกรองและเฝ้าระวังผู้ป่วยที่ด่าน สถานพยาบาล และชุมชน (Capture)
2. การดูแลรักษาผู้ป่วยและป้องกันการติดเชื้อ (Case management and infection control)
3. การติดตามผู้สัมผัสโรคและควบคุมการระบาดในชุมชน (Contact tracing and containment)
4. การสื่อสารความเสี่ยง (Communication)
5. การใช้มาตรการทางสังคมและกฎหมาย (Community intervention and Law enforcement)
6. การประสานงานและจัดการข้อมูล (Coordinating and Joint Information Center)

๑.การคัดกรองและเฝ้าระวังผู้ป่วยที่ด่าน สถานพยาบาล และชุมชน (Capture)

๑.๑ในระดับอำเภอ มีการคัดกรองและเฝ้าระวังผู้ที่เดินทางเข้าออกระหว่างจังหวัดโดยจัดตั้งด่านบูรณการต้านCOVID-19 ณ.รอยต่อ ฝั่งขาเข้าจังหวัดพะเยา ตลอด24 ชั่วโมง เป็นด่านคัดกรองผู้เดินทางทางรถยนต์ เมื่อมีการตรวจพบผู้มีอาการไข้ มีระบบการส่งต่อมาโรงพยาบาลในพื้นที่ ตรวจเบื้องต้นไม่เป็นกลุ่มเสี่ยงจึงส่งดำเนินการให้ดูแลตัวเองที่บ้านพร้อมสังเกตอาการจนครบ14วัน ดำเนินการตั้งแต่เดือนมีนาคม - พฤษภาคม ๒๕๖๓

๑.๒ การคัดกรองและเฝ้าระวังผู้เดินทางเข้าออกช่องทางระหว่างประเทศด่านชายแดนไทย-ลาว ด่านชายแดนถาวรบ้านฮวก ตำบลภูซาง อำเภอภูซาง จังหวัดพะเยา

๑.๓การเฝ้าระวังเชิงรุกในชุมชน ทุกพื้นที่ของทุกอำเภอของจังหวัดพะเยา ในคนไทยที่เป็นกลุ่มเสี่ยงต่อการรับเชื้อ ได้แก่ ผู้ประกอบการทัวร์ โรงแรม สถานที่ท่องเที่ยว สถานทำงาน และ สถานศึกษาที่มีผู้ที่เดินทางมาจากพื้นที่ระบาดจำนวนมาก

๑.๔มีระบบการเฝ้าระวังและสอบสวนเหตุการณ์ระบาดของอาการคล้ายไข้หวัดใหญ่ในชุมชน

๑.๕ สถานบริการทั้งในโรงพยาบาลและรพ.สต.ทุกแห่งในจังหวัดพะเยา มีการจัด ARI clinic แบบ One stop service

**๒.การดูแลรักษาผู้ป่วยและป้องกันการติดเชื้อ (Case management and infection control)**

๒.1) มีเตรียมพื้นที่รองรับผู้ป่วยในสถานพยาบาล ได้แก่ จุดคัดกรองในรพ.., ห้อง แยกโรค, Cohort ward ,แยกเฉพาะ

๒.2) โรงพยาบาลทุกแห่งและเครือข่ายสุขภาพมีการซ้อม flow การคัดกรองและดูแลผู้ป่วยใน ARI clinic แบบ one stop service และการส่งต่อผู้ป่วย

๒.3) มีการเตรียมการเพื่อการส่งต่อกรณีพบผู้ป่วยโรคติดเชื้อไวรัสโคโรนา 2019 เกินกว่าศักยภาพของโรงพยาบาลชุมชนให้ส่งต่อโรงพยาบาลทั่วไปในจังหวัดพะเยา

๒.4) มีการเตรียมความพร้อมของห้องปฏิบัติการ เพื่อการส่งตรวจวินิจฉัยยืนยัน ที่ศูนย์วิทยาศาสตร์เชียงราย และโรงพยาบาลพะเยา และโรงพยาบาลพะเยาราม

๒.5) มีการประมาณการ และจัดหาเวชภัณฑ์ในการดูแลผู้ป่วยให้เพียงพอ เช่น ห้องModified AIIR ห้องแยกเดี่ยว ห้อง Cohort ward เครื่องช่วยหายใจ ยาต้านไวรัส และบริหารจัดการ เวชภัณฑ์ยาและไม่ใช่ยาระหว่างหน่วยงานเพื่อให้มีเพียงพอและมีการใช้อย่างเหมาะสม ภายในจังหวัดโดยปฏิบัติตามภารกิจของLogistics ระดับอำเภอ จังหวัด ระดับเขตสุขภาพที่ ๑

**การป้องกันการแพร่กระจายเชื้อ**

1) มีการทบทวนและจัดระบบป้องกันการแพร่กระจายเชื้อในสถานพยาบาล โดยทำ System แบบซ้อมแผนบนโต๊ะและ Functional ในหน่วยงานที่เกี่ยวข้อง ในระดับอำเภอของทุกอำเภอและในระดับจังหวัด

2) ดำเนินการประมาณการ และจัดหาอุปกรณ์ป้องกันการติดเชื้อ ให้เพียงพอในทุกหน่วยงานและเครือข่ายทั้งจังหวัด โดยจัดทำยอดปัจจุบันทุกวัน โดยมีโรงพยาบาลทุกแห่งเป็นผู้บันทึกข้อมูลในระบบ Web EOC

**๓.การติดตามผู้สัมผัสโรคและควบคุมการระบาดในชุมชน (Contact tracing and containment**

1) มีการติดตามผู้สัมผัสเสี่ยงสูงของผู้ป่วยทุกรายเพื่อคัดกรองอาการและ ตรวจหาการติดเชื้อ ( จังหวัดพะเยามีผู้ติดเชื้อ ๓ ราย) ผลการติดตามผู้สัมผัสเสี่ยงสูงไม่มีการติดเชื้อ

2) ดำเนินการบูรณการร่วมกับ ส่วนท้องถิ่น มหาดไทย สาธารณสุข และ อสม .ในการวางแผนค้นหาผู้ป่วยเพิ่มเติมในพื้นที่ที่พบการระบาดเป็นกลุ่มก้อนและพิจารณาจัด โซนนิ่งเพื่อแยกโรคในพื้นที่ที่จัดไว้ หรือ home quarantine ทุกพื้นที่ในจังหวัดพะเยา ดำเนินการ home quarantine ได้อย่างครอบคลุมทุกพื้นที่ และมีมาตรการของจังหวัดโดยคณะกรรมการโรคติดต่อจังหวัดพะเยา ให้มีสถานที่กักกันโรคระดับจังหวัด Local Quarantine สำหรับเป็นที่กักตัวผู้ที่เดินทางมาจากมาจากต่างประเทศ และพื้นที่เสี่ยงเช่นจังหวัดภูเก็ต ให้กักตัว ๑๔ วันถัดจากวันที่เดินทางถึงประเทศไทย ผู้เดินทางจากต่างประเทศทุกคน จะต้องถูกเก็บตัวอย่างทางเดินหายใจส่งตรวจทางห้องปฏิบัติการ เพื่อตรวจหาเชื้อไวรัสโคโรนา 2019 จำนวน 2 ครั้ง ครั้งที่ 1 ส่งตรวจประมาณวันที่ 3-5 ครั้งที่2ประมาณวันที่ 10

3) ส่งเสริมมาตรการ Home isolation เพื่อลดความแออัดของโรงพยาบาล : สำหรับโรงพยาบาลที่ยังไม่พบการระบาดในพื้นที่ให้มีการศึกษาแนวทางดำเนินการไว้ในระดับ EOC อำเภอ

4) จังหวัดพะเยากำหนดให้ผู้ที่มีอาการทางเดินหายใจหยุดงาน หยุดเรียน โดยมีมาตรการชดเชยที่ เหมาะสม

5) กำหนดมาตรการให้ทำงานที่บ้าน

6) ส่งเสริมการป้องกันโรคในระดับสาธารณะ (Social distancing) โดยให้ เลื่อนหรืองดการจัดชุมนุมขนาดใหญ่ที่เสี่ยงต่อการแพร่โรค เช่นงานรดน้ำดำหัวสงกรานต์ งานวันผู้สูงอายุ การงดการประชุม

7) วางแผนการปิดสถานที่ที่เกิดการระบาดและควบคุมการระบาดในสถานที่ที่มีคน จำนวนมาก เช่น โรงเรียน ตลาดให้มีการคัดกรองวัดไข้ ล้างมือ สวมผ้าปิดปากปิดจมูกตามมาตรการของจังหวัด

8) วางแผนการพิจารณาประกาศพื้นที่ประสบภัยพิบัติเพื่อควบคุมการระบาดในชุมชน

**4. การสื่อสารความเสี่ยง (Communication**

1) ได้มีการดำเนินการจัดทำและเผยแพร่สถานการณ์การระบาดในต่างประเทศและในประเทศ ไทย ตามช่องทางการสื่อสารต่างๆ เพื่อให้ประชาชนรับทราบความเสี่ยงและ ลดความตระหนก โดยกล่องภารกิจสื่อสารความเสี่ยงและประชาสัมพันธ์(PIO/RC) และบูรณาการร่วมกับประชาสัมพันธ์จังหวัด

2) การกำหนดการสื่อสารสถานการณ์และมาตรการในพื้นที่ที่เกิดการระบาด

3) มีการรณรงค์เพื่อลดการแพร่กระจายเชื้อในแต่ละชุมชน และในรพ.ทุกแห่งในจังหวัดพะเยา

**๕.การใช้มาตรการทางสังคมและกฎหมาย (Community intervention and Law enforcement)**

ได้มีการชี้แจงมาตรการทางกฎหมายที่จำเป็นต้องใช้เพื่อควบคุมการระบาด .ในการประชุมหัวหน้าส่วน ผู้ใหญ่บ้านกำนัน และท้องถิ่นทุกเดือน ในระดับอำเภอโดยนายอำเภอ ระดับจังหวัดโดยผู้ว่าราชการจังหวัด สำหรับหน่วยงานกระทรวงสาธารณสุขสั่งการโดยการประชุม Web Conference สำหรับผู้อำนวยการโรงพยาบาลทุกแห่งสาธารณสุขอำเภอทุกอำเภอ

2) ทุกพื้นที่มีการรณรงค์ ใช้หน้ากากอนามัย ล้างมือ และ Social distancing ใน กิจกรรมชุมนุม

3) มีการประสาน อปท. บังคับใช้เทศบัญญัติหรือข้อบัญญัติท้องถิ่นตามความจำเป็น เช่น ร้านค้า ตลาดสด

**๖.การประสานงานและจัดการข้อมูล (Coordinating and Joint Information Center)**

๑)มีการ จัดตั้งศูนย์ประสานงานและติดตามข้อมูลระหว่างหน่วยงานต่างๆ โดยจัดตั้ง EOC ระดับอำเภอ ประสานกับ EOC ระดับจังหวัด

2) มีการประสานข้อมูลกับหน่วยงานภายในจังหวัด และหน่วยงานอื่นๆ เพื่อติดตาม สถานการณ์ ข้อสั่งการ และวิเคราะห์ความเสี่ยง

3) ,มีการรายงานการประเมินสถานการณ์ ผลการดำเนินงานของทีมปฏิบัติการ และ ทีมสนับสนุน วิเคราะห์ปัญหาอุปสรรค และให้ข้อเสนอแนะแก่ คณะกรรมการโรคติดต่อระดับจังหวัดเพื่อการตัดสินใจ ทุกเดือน

**การดำเนินงานเตรียมการจัดทำแผนบริหารความต่อเนื่อง/ฟื้นฟูบริการสุขภาพ ของสถานบริการสุขภาพ**

**และเตรียมประเด็นในการนำเสนอปัญหาในการคัดกรอง ตรวจวินิจฉัย ดูแลรักษาผู้ป่วย**

.1 Business Continuity Plan (BCP)แผนบริหารความต่อเนื่อง/ฟื้นฟูบริการสุขภาพ ของสถานบริการสุขภาพ

๑.๑ ให้สถานบริการทุกแห่งเตรียมพร้อมจัดบริการสุขภาพตามมาตรฐานอย่างต่อเนื่อง หลังจากภาวะฉุกเฉินการระบาดของ COVID-19

๑.๒การปรับรูปแบบบริการ (บริการที่มีการยกเลิก ปรับเปลี่ยน หรือ ระงับบริการ)

๑.๓จำนวนผู้รับบริการ (ในแผนกที่ได้รับผลกระทบ) ก่อนและหลังการระบาด

๑.๔ การจัด work Flow ระบบบริการตามแนวทาง Social distancing/ควบคุมป้องกันโรค/ 2P safety ให้สอดคล้องกับ New normal service model (ระบบบริการสุขภาพตามวิถีแบบใหม่)

๑.๕ระบบการนัดผู้ป่วยแต่ละคลินิก

๑.๖ระบบส่งยาผ่านไปรษณีย์

การดำเนินงานตามมาตรการผ่อนปรนได้เริ่มมาตรการผ่อนปรน ในระยะต่าง ๆ ดังนี้

วันที่ 3 พฤษภาคม 2563 ผ่อนปรนมาตรการ ระยะที่ 1

วันที่ 17 พฤษภาคม 2563 ผ่อนปรนมาตรการ ระยะที่ 2

วันที่ 1 มิถุนายน 2563 ผ่อนปรนมาตรการ ระยะที่ 3

วันที่ 15 มิถุนายน 2563 ผ่อนปรนมาตรการ ระยะที่ 4 และจะเปิดให้กิจการ กิจกรรม ศูนย์พัฒนาเด็ก

**การสรุปบทเรียนภายหลังการปฏิบัติงาน(After Action Review :AAR)**

การจัดการภาวะฉุกเฉินด้านการแพทย์และสาธารณสุข กรณีโรคติดเชื้อไวรัสโคโรนา 2019 (COVID - 19) จังหวัดพะเยา วันที่ ๗ พฤษภาคม 2563 ณ ห้องประชุมสำนักงานสาธารณสุขจังหวัดพะเยา(รายละเอียดดังเอกสารที่แนบ)

**การเตรียมความพร้อมเพื่อรองรับการระบาดระลอก 2**

๑.จังหวัดพะเยาได้มีการอบรมเชิงปฏิบัติการฝึกซ้อมแผนตอบโต้ภาวะฉุกเฉิน(Table top exercise)

และระบบบัญชาการเหตุการณ์ เพื่อรองรับการระบาด ระลอก 2 จังหวัดพะเยา

ณ ห้องประชุม โรงแรมเกทเวย์ อำเภอเมืองพะเยา จังหวัดพะเยาวันที่ ๑๗ กรกฎาคม ๒๕๖๓

ร่วมกับหน่วยงานทุกภาคส่วน จำนวน 200 คน

๒.การฝึกซ้อมแผนตอบโต้ภาวะฉุกเฉิน(Field exercise) และระบบบัญชาการเหตุการณ์ เพื่อรองรับการระบาด ระลอก 2 จังหวัดพะเยาวันที่ ๑๗, สิงหาคม ๒๕๖๓ และ วันที่ ๑ กันยายน ๒๕๖๓

ณ รพ.สต.ออย รพ.ปง ด่านชายแดนบ้านฮวก รพ.เชียงคำ มหาวิทยาลัยพะเยา

โดยมีวัตถุประสงค์ทั่วไป

เพื่อประเมินความพร้อมของบุคลากรด้านการแพทย์และสาธารณสุขในสังกัดกระทรวงสาธารณสุข รวมทั้งหน่วยงานที่เกี่ยวข้อง ในระดับตำบล อำเภอ และระดับจังหวัด เพื่อรองรับการระบาดของโรคติดเชื้อไวรัสโคโรนา 2019 (COVID-19) ระลอก 2 จังหวัดพะเยา

**วัตถุประสงค์เฉพาะ :** เพื่อประเมินความพร้อมในด้านต่างๆ ดังต่อไปนี้

๑ ด้านเฝ้าระวัง สอบสวน และตรวจจับการระบาดในพื้นที่เสี่ยงและช่องทางเข้าออกระหว่างประเทศรวมทั้งหน่วยงานที่เกี่ยวข้องในกรณีพบผู้ป่วยสงสัยโรคติดเชื้อไวรัสโคโรนา 2019 (COVID-19) (Surveillance, Investigate, Early detection)

๒.ด้านขั้นตอนการตรวจทางห้องปฏิบัติการ( Laboratory testing)

๓.ด้านระบบส่งต่อผู้ป่วยให้ได้รับการรักษาอย่างทันท่วงทีและเหมาะสม (Referral System)

๔.ด้านการดูแลรักษาผู้ป่วยและการควบคุมป้องกันการติดเชื้อในโรงพยาบาล (Case management and

infection control)

๓.วันที่ ๒ กันยายน 2563 จัดประชุมเสนอกระบวนการการซ้อมแผนปฏิบัติจริงในพื้นที่และAAR การซ้อมแผน

ตอบโต้ภาวะฉุกเฉิน(Field exercise) และระบบบัญชาการเหตุการณ์ เพื่อรองรับการระบาด ระลอก 2 จังหวัดพะเยา ณ ห้องประชุมมหาวิทยาลัยพะเยา

ผู้จัดทำรายงาน นางพัฒนาการผลศุภรักษ์

นักวิชาการสาธารณสุขชำนาญการ